Neuvoston asetus (ETY) N:o 2332/92, annettu 13 päivänä heinäkuuta 1992, yhteisössä tuotetuista kuohuviineistä



Virallinen lehti nro L 231 , 13/08/1992 s. 0001 - 0008

Suomenk. erityispainos Alue 3 Nide 44 s. 0154

Ruotsink. erityispainos Alue 3 Nide 44 s. 0154



NEUVOSTON ASETUS (ETY) N:o 2332/92, annettu 13 päivänä heinäkuuta 1992, yhteisössä tuotetuista kuohuviineistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että yhteisössä tuotetuista ja asetuksen (ETY) N:o 337/79(2) liitteessä II olevassa 13 kohdassa määritellyistä kuohuviineistä 5 päivänä helmikuuta 1979 annettua neuvoston asetusta (ETY) N:o 358/79 on muutettu olennaisesti; yhteisön viinialan säännöksistä on tehty monta peräkkäistä koonnelmaa, ja selvyyden ja järkiperäisyyden vuoksi olisi tehtävä koonnelma myös mainitusta asetuksesta, viinikaupan yhteisestä järjestämisestä 16 päivänä maaliskuuta 1987 annetussa neuvoston asetuksessa (ETY) N:o 822/87(3) annetaan sääntöjä pöytäviinien valmistuksesta ja kaupan pitämisestä; näitä sääntöjä on tarpeen täydentää antamalla vastaavat säännökset kaikista yhteisössä tuotetuista kuohuviineistä ottaen huomioon, että määritetyillä alueilla tuotetut laatukuohuviinit (tma-laatukuohuviinit) ovat kuohuvia tma-laatuviinejä, joiden on tästä syystä oltava myös määritetyillä alueilla tuotettuja laatuviinejä koskevista erityissäännöksistä 16 päivänä maaliskuuta 1987 annetun neuvoston asetuksen (ETY) N:o 823/87(4) säännösten mukaisia; olisi annettava erityissäännöt näiden kuohuviinien valmistuksesta ja kaupan pitämisestä, näihin kuohuviineihin olisi sovellettava yhteisiä tuotantoa, kaupan pitämistä ja valvontaa koskevia sääntöjä, jotta vältettäisiin kilpailun vääristyminen ja taattaisiin kuluttajansuoja säilyttäen silti laatuerot, tällainen toimenpide ohjaisi kuluttajaa valinnoissa takaamalla erityisesti sen, että jokainen hänelle esitelty tuote on erityisten laatuvaatimusten mukainen; tällä toimenpiteellä suojeltaisiin myös tuottajan etua, edistettäisiin yhteisön sisäistä kauppaa, lisättäisiin kysyntää ja siten varmistettaisiin viinituotteiden markkinoiden laajeneminen, on tarpeen säätää kaikkia kuohuviinejä sekä rypälemehuja ja niiden tuottamiseen käytettyjä viinejä koskevat vähimmäislaatuvaatimukset; tästä syystä olisi säädettävä, että mainittuja perustuotteita ovat pöytäviinit, pöytäviinin tuotantoon soveltuvat tuotteet, tma-laatuviinit tai tma-laatuviinien tuotantoon soveltuvat tuotteet, laatuvaatimukset koskevat perustuotteiden lisäksi valmistusmenetelmiä sekä valmiita tuotteita; toisaalta olisi tuottajan ja kuluttajan edun mukaista säätää asianmukaisesta pakkauksesta, puhdistettu tiivistetty rypälemehu hyväksytään asetuksessa (ETY) N:o 822/87 viiniyttämiseen, ja viiniköynnöksestä peräisin olevien tuotteiden suosimiseksi kuohuviinien valmistuksen raaka-aineena olisi säädettävä, että kuohuviinin valmistajat voivat käyttää puhdistettua tiivistettyä rypälemehua; laatuun kielteisesti vaikuttavien tekijöiden välttämiseksi olisi säädettävä, että jäsenvaltiot voivat kieltää puhdistetun tiivistetyn rypälemehun käyttämisen kuohuviinin valmistuksessa, saatu kokemus on osoittanut, että on tarpeen täsmentää tarkemmin kuohuviinien ja erityisesti tma-laatukuohuviinien valmistukseen käytettävän tirage-liuoksen koostumus; viiniin suspendoidun hiivan valmistukseen käytetyn viinin ei välttämättä tarvitse olla samaa alkuperää kuin se viini, johon tätä viiniin suspendoitua hiivaa on lisätty jälkikäymisen aikaansaamiseksi, yhtäältä viinitarhan sijaintipaikka ja siellä kunakin vuonna vallitsevat sääolot sekä toisaalta viiniä koskevat toimenpiteet, erityisesti välittömästi rypäleiden korjuun jälkeen käytettävät enologiset menetelmät ja käsittelyt, määräävät suurelta osin tma-laatukuohuviinin ominaisuudet; tästä syystä, mutta myös epärehellisen toiminnan vaaran vähentämiseksi raaka-aineiden peräkkäisten omistajanvaihdosten yhteydessä olisi säädettävä, että rypäleiden jalostamisen rypälemehuksi ja tällä tavoin saadun rypälemehun jalostamisen viiniksi sekä kuohuviinin valmistamisen näistä tuotteista on tapahduttava sillä määritetyllä alueella tai sen alueen välittömässä läheisyydessä, jolta käytetyt rypäleet on korjattu, perinteisten kauppatapojen hylkäämisestä johtuvien valmistajille aiheutuvien tappioiden välttämiseksi olisi säädettävä, että jäsenvaltiot voisivat poikkeuksellisesti sallia tma-laatukuohuviinin valmistuksen parantamalla cuvéen laatua siten, että siihen lisätään yhtä tai useampaa muulta kuin siltä määritetyltä alueelta peräisin olevaa viinituotetta, jonka nimellä tämä kuohuviini on varustettu; toisaalta olisi tärkeää antaa jäsenvaltioille tietyissä tapauksissa lupa sallia laatukuohuviiniä valmistettavan sen määritetyn alueen ulkopuolella, jonka nimellä tämä kuohuviini on varustettu, uusien valmistustapojen, tiettyjen cuvéen valmistukseen käytettyjen viinien herkkyyden ja tuotannon laatutason vuoksi olisi perusteltua lyhentää laatukuohuviinien vähimmäisvalmistusaikaa yhdeksästä kuukaudesta kuuteen kuukauteen silloin, kun niiden käyminen jälkikäymisen aikaansaamiseksi tapahtuu suljetussa sammiossa; toisaalta näiden kuohuviinien laadun parantamiseksi olisi pidennettävä käymisaikaa, jonka tarkoituksena on saada aikaan jälkikäyminen cuvéehen sekä sitä aikaa, jonka cuvée on sakan päällä, aromaattisten laatukuohuviinien ja aromaattisten tma-laatukuohuviinien valmistuksen rajoittamiseksi perinteisiin käytäntöihin on tarpeen täsmentää, että näitä kuohuviinejä voidaan valmistaa ainoastaan tietyistä lajikkeista valmistetusta rypälemehusta tai osittain käyneestä rypälemehusta; olisi kuitenkin säädettävä, että aromaattista laatukuohuviiniä voidaan valmistaa Italian tietyiltä alueilta korjatuista Prosecco-lajikkeen rypäleistä, sillä näitä viinejä käytetään perinteisesti aromaattisten laatukuohuviinien valmistukseen, ja aromaattisten laatukuohuviinien ja aromaattisten tma-laatukuohuviinien laadun takaamiseksi olisi täsmennettävä, että perinteiset käytännöt edellyttävät käymistä jäähdytysmenetelmän tai muiden fysikaalisten menetelmien avulla, ON ANTANUT TÄMÄN ASETUKSEN: 1 artikla Tässä asetuksessa annetaan säännöt, jotka täydentävät asetuksessa (ETY) N:o 822/87 annettuja, mainitun asetuksen liitteessä I olevan 15 kohdan mukaisesti määriteltyjä kuohuviinien tuotantoa ja kaupan pitämistä koskevia sääntöjä. Näitä täydentäviä sääntöjä sovelletaan seuraaviin tuoteluokkiin: a) "kuohuviinit", asetuksen (ETY) N:o 822/87 liitteessä I olevan 15 kohdan ja tämän asetuksen I ja II osaston mukaisesti määriteltyinä, b) "laatukuohuviinit", aromaattiset mukaan luettuna, asetuksen (ETY) N:o 822/87 liitteessä I olevan 15 kohdan ja tämän asetuksen I ja III osaston mukaisesti määriteltyinä, c) "määritetyillä alueilla tuotetut laatukuohuviinit", aromaattiset mukaan luettuna, joita tarkoitetaan asetuksen (ETY) N:o 823/87 1 artiklan 2 kohdan toisen alakohdan toisessa luetelmakohdassa ja jotka ovat tämän asetuksen I ja III osaston säännösten mukaisia. Jäljempänä näitä viinejä kutsutaan "tma-laatukuohuviineiksi". I OSASTO Kaikkia kuohuviiniluokkia koskevat yleiset säännökset 2 artikla Tässä asetuksessa tarkoitetaan: a) `cuvéellä`: - rypälemehua, - viiniä tai - ominaisuuksiltaan erilaisten rypälemehujen tai viinien sekoitusta, joista on tarkoitus saada määrätyn tyyppinen kuohuviini; b) `tirage-liuoksella`: tuotetta, joka on tarkoitettu lisättäväksi cuvéehen jälkikäymisen aikaansaamiseksi; c) `expedition-liuoksella`: tuotetta, joka on tarkoitettu lisättäväksi kuohuviineihin erityisten makuominaisuuksien aikaansaamiseksi. 3 artikla Expedition-liuos voi koostua ainoastaan: - sakkaroosista, - rypälemehusta, - osittain käyneestä rypälemehusta, - tiivistetystä rypälemehusta, - puhdistetusta tiivistetystä rypälemehusta, - viinistä tai - näiden sekoituksesta, joihin on mahdollisesti lisätty viinitislettä. 4 artikla 1 Kaikenlainen cuvéen väkevöiminen on kielletty, sanotun kuitenkaan rajoittamatta asetuksen (ETY) N:o 822/87 mukaan ja tapauksen mukaan asetuksen (ETY) N:o 823/87 mukaan sallittua cuvéen ainesosien väkevöimistä, Kukin jäsenvaltio voi kuitenkin sallia cuvéen väkevöimisen kuohuviinien valmistuspaikalla, jos se on välttämätöntä alueen sääolojen vuoksi, sillä edellytyksellä että: a) mitään cuvéen ainesosaa ei ole vielä väkevöity; b) cuvéen ainesosat ovat peräisin ainoastaan sen alueella korjatuista rypäleistä; c) väkevöiminen on suoritettu ainoastaan kerran; d) seuraavat raja-arvot eivät ylity: - A-viinivyöhykkeeltä peräisin olevista ainesosista valmistetun cuvéen osalta 3,5 tilavuusprosenttia, jos sen kaikkien ainesosien luonnollinen alkoholipitoisuus on vähintään 5 tilavuusprosenttia. Niinä vuosina, joina sääolot ovat olleet poikkeuksellisen epäsuotuisat, 3,5 tilavuusprosentin raja voidaan kuitenkin nostaa 4,5 tilavuusprosenttiin, jos cuvéen kaikkien ainesosien luonnollinen alkoholipitoisuus on vähintään 5 tilavuusprosenttia. - B-viinivyöhykkeeltä peräisin olevista ainesosista valmistetun cuvéen osalta 2,5 tilavuusprosenttia, jos sen kaikkien ainesosien luonnollinen alkoholipitoisuus on vähintään 6 tilavuusprosenttia. Niinä vuosina, joina sääolot ovat olleet poikkeuksellisen epäsuotuisat, 2,5 tilavuusprosentin raja voidaan kuitenkin nostaa 3,5 tilavuusprosenttiin, jos cuvéen kaikkien ainesosien luonnollinen alkoholipitoisuus on vähintään 6 tilavuusprosenttia. - Viinivyöhykkeiltä C I a, C I b, C II, C III a tai C III b peräisin olevista ainesosista valmistetun cuvéen osalta 2 tilavuusprosenttia, jos sen kaikkien ainesosien luonnollinen alkoholipitoisuus on vastaavasti vähintään 7,5 tilavuusprosenttia, 8 tilavuusprosenttia, 8,5 tilavuusprosenttia tai 9 tilavuusprosenttia, Edellä mainitut raja-arvot eivät estä asetuksen (ETY) N:o 822/87 67 artiklan 2 kohdan toisen alakohdan säännösten soveltamista 1 artiklan toisen kohdan a alakohdassa tarkoitettujen kuohuviinien valmistukseen tarkoitettuihin cuvéisiin; e) käytetty menetelmä on sakkaroosin, tiivistetyn rypälemehun tai puhdistetun tiivistetyn rypälemehun lisääminen. Väkevöinti voidaan toteuttaa lisäämällä sakkaroosia tai tiivistettyä rypälemehua, jos tämä menetelmä on käytössä perinteisesti tai poikkeuksellisesti kyseisessä jäsenvaltiossa 24 päivänä marraskuuta 1974 voimassa olevan lainsäädännön mukaisesti. Jäsenvaltiot voivat kuitenkin kieltää tiivistetyn rypälemehun käyttämisen. 2 Tirage-liuoksen lisäämistä ja expedition-liuoksen lisäämistä ei pidetä väkevöintinä eikä makeuttamisena. Tirage-liuoksen lisääminen saa kohottaa cuvéen kokonaisalkoholipitoisuutta korkeintaan 1,5 tilavuusprosentilla. Expedition-liuoksen lisääminen on tehtävä siten, että kuohuviinien todellinen alkoholipitoisuus nousee korkeintaan 0,5 tilavuusprosentilla. 3 Cuvéen ja sen ainesosien makeuttaminen on kielletty. 4 Sen lisäksi, että cuvéen ainesosien happamuutta voidaan lisätä tai vähentää asetuksen (ETY) N:o 822/87 mukaisesti, voidaan myös cuvéen happamuutta lisätä tai vähentää. Cuvéen happamuuden vähentäminen ja happamuuden lisääminen sulkevat pois toinen toisensa. Happamuutta voidaan lisätä korkeintaan 1,50 grammalla viinihappoa litrassa eli 20 milliekvivalentilla litrassa. Niinä vuosina, joina sääolot ovat olleet poikkeukselliset, enimmäisraja-arvoa 1,50 grammaa litrassa eli 20 milliekvivalenttia litrassa, voidaan nostaa 2,50 grammaan litrassa eli 34 milliekvivalenttiin litrassa, jos tuotteiden luonnollinen happamuus on alle 3 grammaa viinihappoa litrassa eli 40 milliekvivalenttia litrassa. 5 Yksityiskohtaiset säännöt tämän artiklan soveltamisesta ja erityisesti 1 kohdan d alakohdan ensimmäisen luetelmakohdan toisessa alakohdassa ja toisen luetelmakohdan toisessa alakohdassa sekä 4 kohdan toisessa alakohdassa tarkoitetut väkevöintiä ja happamuuden lisäämistä koskevat poikkeusluvat annetaan asetuksen (ETY) N:o 822/87 83 artiklassa säädettyä menettelyä noudattaen. 5 artikla 1 Kuohuviinien sisältämä hiilidioksidi saa olla peräisin ainoastaan sen cuvéen alkoholikäymisestä, josta kyseinen viini on valmistettu. 2 Jos kyseessä ei ole rypäleiden, rypälemehun tai osittain käyneen rypälemehun jalostaminen suoraan kuohuviiniksi, mainitun käymisen syynä saa olla ainoastaan tirage-liuoksen lisääminen. Se saa tapahtua ainoastaan pulloissa tai suljetussa sammiossa. 3 Hiilidioksidin käyttäminen vastapaineella juoksutettaessa sallitaan valvonnan alaisena ja sillä edellytyksellä, että kuohuviinin sisältämä hiilidioksidin paine ei tämän johdosta nouse. 4 Yksityiskohtaiset säännöt tämän artiklan soveltamisesta annetaan asetuksen (ETY) N:o 822/87 83 artiklassa säädettyä menettelyä noudattaen. 6 artikla 1 Jäsenvaltioiden on saatettava kuohuviinien tuotanto ja kaupan pitäminen valvonnan alaiseksi. 2 Jokaisen kuohuviininvalmistajan on ilmoitettava valmistuksesta sen jäsenvaltion toimivaltaiselle viranomaiselle, jonka alueella kyseinen viini valmistetaan. Kuohuviininvalmistajien on pidettävä rekistereitä raaka-aineista, cuvéistä ja valmistuksesta, sanotun kuitenkaan rajoittamatta asetuksen (ETY) N:o 822/87 71 artiklan soveltamista. 3 Yksityiskohtaiset säännöt tämän artiklan soveltamisesta ja erityisesti valvonnan luonteesta annetaan asetuksen (ETY) N:o 822/87 83 artiklassa säädettyä menettelyä noudattaen. 7 artikla 1 Tämän asetuksen säännöksiä, 6 artiklan säännöksiä lukuun ottamatta, ei sovelleta kevytkuohuviineihin. 2 Kevytkuohuviinien kaupan pitämiseen sovellettavat säännöt, joilla pyritään välttämään sekaannukset kevytkuohuviinien ja kuohuviinien välillä, annetaan asetuksen (ETY) N:o 822/87 83 artiklassa säädettyä menettelyä noudattaen. II OSASTO Edellä 1 artiklan toisen kohdan a alakohdassa tarkoitettuja kuohuviinejä koskevat erityissäännökset 8 artikla Kuohuviinien valmistukseen tarkoitettujen cuvéiden kokonaisalkoholipitoisuuden on oltava vähintään 8,5 tilavuusprosenttia. 9 artikla Kuohuviinien valmistukseen tarkoitetussa tirage-liuoksessa saa olla ainoastaan kuivahiivaa tai viiniin suspendoitua hiivaa ja: - rypälemehua, - osittain käynyttä rypälemehua, - tiivistettyä rypälemehua, - puhdistettua tiivistettyä rypälemehua, tai - sakkaroosia ja viiniä. 10 artikla Kuohuviinin todellisen alkoholipitoisuuden tilavuusprosentteina, johon luetaan myös mahdollisesti lisätyn expedition-liuoksen sisältämä alkoholi, on oltava vähintään 9,5 tilavuusprosenttia, sanotun kuitenkaan rajoittamatta asetuksen (ETY) N:o 822/87 67 artiklan 2 kohdan toisen alakohdan soveltamista. 11 artikla 1 Kuohuviinien rikkidioksidin kokonaispitoisuus ei saa ylittää 235 milligrammaa litrassa, sanotun kuitenkaan rajoittamatta sellaisten rajoittavampien säännösten soveltamista, joita jäsenvaltiot voivat soveltaa niiden alueella tuotettuihin kuohuviineihin. 2 Jos sääolot tietyillä yhteisön viinivyöhykkeillä niin vaativat, kyseiset jäsenvaltiot voivat sallia niiden alueella tuotettujen 1 kohdassa tarkoitettujen viinien osalta, että niiden rikkidioksidin enimmäispitoisuutta nostetaan enintään 40 milligrammalla litrassa, jollei tämän luvan saaneita viinejä lähetetä kyseisten jäsenvaltioiden ulkopuolelle. 3 Komissio antaa Euroopan parlamentille ja neuvostolle, saadun kokemuksen perusteella, ennen 1 päivää huhtikuuta 1993 kertomuksen rikkidioksidin enimmäispitoisuuksista sekä tarvittaessa siihen liittyvät ehdotukset, joista neuvosto tekee ratkaisun perustamissopimuksen 43 artiklan 2 kohdassa määrättyä menettelyä noudattaen ennen 1 päivää syyskuuta 1993. 4 Yksityiskohtaiset säännöt tämän artiklan soveltamisesta annetaan asetuksen (ETY) N:o 822/87 83 artiklassa säädettyä menettelyä noudattaen. III OSASTO Laatukuohuviinejä ja tma-laatukuohuviinejä koskevat erityissäännökset 12 artikla 1 Kokonaisalkoholipitoisuus tilavuusprosentteina on: a) laatukuohuviinien valmistukseen tarkoitettujen cuvéiden osalta vähintään 9,5 tilavuusprosenttia; b) tma-laatukuohuviinien valmistukseen tarkoitettujen cuveiden osalta vähintään: - C III -viinivyöhykkeellä 9 tilavuusprosenttia, - muilla viinivyöhykkeillä 9 tilavuusprosenttia. Kuitenkin sellaisten cuvéiden, jotka on tarkoitettu tiettyjen laadittavaan luetteloon sisältyvien ja ainoastaan yhdestä viiniköynnöslajikkeesta valmistettujen tma-laatukuohuviinien valmistukseen, kokonaisalkoholipitoisuus tilavuusprosentteina voi olla vähintään 8,5 tilavuusprosenttia. 2 Luettelo 1 kohdan b alakohdan toisessa alakohdassa tarkoitetuista tma-laatukuohuviineistä laaditaan asetuksen (ETY) N:o 822/87 83 artiklassa säädettyä menettelyä noudattaen. 13 artikla Laatukuohuviinien ja tma-laatukuohuviinien todellisen alkoholipitoisuuden tilavuusprosentteina, johon luetaan myös mahdollisesti lisätyn expedition-liuoksen sisältämä alkoholi, on oltava vähintään 10 tilavuusprosenttia. 14 artikla 1 Tma-laatukuohuviinit voidaan valmistaa ainoastaan: - asetuksen (ETY) N:o 823/87 4 artiklan 1 kohdassa tarkoitetussa luettelossa mainituista viiniköynnöslajikkeista peräisin olevista rypäleistä, jotka on korjattu määritetyltä alueelta, - jalostamalla rypälemehuksi ensimmäisessä luetelmakohdassa tarkoitetut rypäleet ja jalostamalla näin saatu rypälemehu viiniksi sekä valmistamalla näistä tuotteista kuohuviiniä sillä määritetyllä alueella, jolta käytetyt rypäleet on korjattu. 2 Poiketen 1 kohdan ensimmäisestä luetelmakohdasta, kun kyseessä on tuottajajäsenvaltion erityisten säännösten mukainen perinteinen käytäntö, tämä jäsenvaltio voi sallia 31 päivään joulukuuta 1995 saakka nimenomaisin luvin ja jollei asianmukaisesta valvonnasta muuta johdu, että tma-laatukuohuviiniä valmistetaan korjaamalla tämän viinin perustuotetta lisäämällä siihen yhtä tai useampaa viinituotetta, jotka eivät ole peräisin siltä määritetyltä alueelta, jonka nimellä tämä viini on varustettu sillä edellytyksellä, että: - tätä lisättävää viinituotetyyppiä ei tuoteta mainitulla määritetyllä alueella siten, että sillä olisi samat ominaisuudet kuin niillä tuotteilla, jotka eivät ole peräisin tältä määritetyltä alueelta, - korjaaminen on enologisten käytäntöjen ja asetuksessa (ETY) N:o 822/87 tarkoitettujen määritelmien mukainen, - sellaisten lisättävien viinituotteiden kokonaismäärä, jotka eivät ole peräisin määritetyltä alueelta, ei ylitä 10 prosenttia määritetyltä alueelta peräisin olevien käytettyjen tuotteiden kokonaismäärästä. Komissio voi kuitenkin asetuksen (ETY) N:o 822/87 83 artiklassa säädettyä menettelyä noudattaen antaa jäsenvaltiolle luvan sallia poikkeustapauksissa 10 prosenttia, mutta ei 15 prosenttia ylittävät lisäysprosentit. 3 Poiketen 1 kohdan toisesta alakohdasta tma-laatukuohuviiniä voidaan valmistaa kyseisen määritetyn alueen välittömässä läheisyydessä sijaitsevalla alueella, kun kyseinen jäsenvaltio on tämän hyväksynyt nimenomaisella luvalla ja tietyillä edellytyksillä. Jäsenvaltiot voivat lisäksi sallia myöntämällä yksittäisiä tai alle viisi vuotta voimassa olevia nimenomaisia lupia ja jollei asianmukaisesta valvonnasta muuta johdu, että tma-laatukuohuviini valmistetaan jopa kyseisen määritetyn alueen välittömässä läheisyydessä sijaitsevan alueen ulkopuolella: a) kun kyseessä on vähintään 24 päivästä marraskuuta 1974 lähtien perinteisesti sovellettu käytäntö tai tämän päivämäärän jälkeen yhteisöön liittyneiden jäsenvaltioiden osalta ennen niiden liittymisen voimaantulopäivää sovellettu käytäntö; b) muissa tapauksissa, jos kyseessä on ennen 1 päivää syyskuuta 1989 sovellettu käytäntö, 31 päivänä elokuuta 1992 päättyvän siirtymäkauden aikana. 4 Yksityiskohtaiset säännöt tämän artiklan soveltamisesta annetaan asetuksen (ETY) N:o 822/87 83 artiklassa säädettyä menettelyä noudattaen. Nämä säännöt koskevat erityisesti määritettyjen alueiden välittömässä läheisyydessä olevien alueiden rajaamista, kun otetaan huomioon erityisesti maantieteellinen sijainti ja hallinnolliset rakenteet. 15 artikla 1 Laatukuohuviinin valmistukseen tarkoitetun tirage-liuoksen valmistuksessa saa käyttää kuivatun tai viiniin suspendoidun hiivan, sakkaroosin ja puhdistetun tai puhdistamattoman tiivistetyn rypälemehun lisäksi ainoastaan: - rypälemehua tai osittain käynyttä rypälemehua, josta voidaan saada pöytäviinin tuotantoon soveltuvaa viiniä, - pöytäviinin tuotantoon soveltuvaa viiniä, - pöytäviiniä tai - tma-laatuviiniä. Tma-laatukuohuviinin valmistukseen tarkoitetun tirage-liuoksen valmistuksessa saa käyttää kuivatun tai viiniin suspendoidun hiivan, sakkaroosin ja puhdistetun tai puhdistamattoman tiivistetyn rypälemehun lisäksi ainoastaan: - rypälemehua, - osittain käynyttä rypälemehua, - viiniä, - tma-laatuviiniä, joista voidaan saada samaa tma-laatukuohuviiniä kuin se, johon tirage-liuos on lisätty. 2 Poiketen asetuksen (ETY) N:o 822/87 liitteessä I olevasta 15 kohdasta laatukuohuviinien ja tma-laatukuohuviinien ylipaineen on oltava vähintään 3,5 baaria, kun niitä säilytetään suljetuissa säiliöissä 20 °C:n lämpötilassa. Laatukuohuviinien ja tma-laatukuohuviinien ylipaineen on oltava kuitenkin vähintään 3 baaria, kun niitä säilytetään tilavuudeltaan alle 25 senttilitran säiliöissä. 3 Yksityiskohtaiset säännöt tämän artiklan soveltamisesta annetaan asetuksen (ETY) N:o 822/87 83 artiklassa säädettyä menettelyä noudattaen. 16 artikla 1 Näiden kuohuviinien rikkidioksidin kokonaispitoisuus ei saa ylittää 185 milligrammaa litrassa, sanotun kuitenkaan rajoittamatta sellaisten rajoittavampien säännösten soveltamista, joita jäsenvaltiot voivat soveltaa niiden alueella tuotettuihin määritetyillä alueilla tuotettuihin kuohuviineihin. 2 Jos sääolot tietyillä yhteisön viinivyöhykkeillä niin vaativat, kyseiset jäsenvaltiot voivat sallia niiden alueella tuotettujen 1 kohdassa tarkoitettujen tuotteiden osalta, että niiden rikkidioksidin enimmäispitoisuutta nostetaan enintään 40 milligrammalla litrassa, jollei tämän luvan saaneita viinejä ole lähetetty kyseisen jäsenvaltion ulkopuolelle. 3 Komissio antaa Euroopan parlamentille ja neuvostolle, saadun kokemuksen perusteella, ennen 1 päivää huhtikuuta 1993 kertomuksen rikkidioksidin enimmäispitoisuuksista tarvittaessa siihen liittyvine ehdotuksineen, joista neuvosto tekee ratkaisun perustamissopimuksen 43 artiklan 2 kohdassa määrättyä menettelyä noudattaen ennen 1 päivää syyskuuta 1993. 4 Yksityiskohtaiset säännöt tämän artiklan soveltamisesta annetaan asetuksen (ETY) N:o 822/87 83 artiklassa säädettyä menettelyä noudattaen. 17 artikla 1 Laatukuohuviinien ja tma-laatukuohuviinien valmistusajan mukaan lukien vanhentaminen tuotantotehtaassa ja laskettuna jälkikäymisen aikaansaamiseksi tarkoitetun käymisen alkamisesta, on oltava vähintään: a) kuusi kuukautta, kun käyminen jälkikäymisen aikaansaamiseksi tapahtuu suljetussa sammiossa; b) yhdeksän kuukautta, kun käyminen jälkikäymisen aikaansaamiseksi tapahtuu pullossa. 2 Cuvéen jälkikäymisen aikaansaamiseksi tarkoitetun käymisajan ja sen ajan, jonka cuvée on sakan päällä, on oltava vähintään: a) suljetussa sammiossa käyttämällä: - 80 päivää, - 30 päivää, jos käyminen tapahtuu sekoittimilla varustetuissa säiliöissä; b) pullokäymismenetelmällä: 60 päivää. 3 Neuvosto voi ennen 1 päivää syyskuuta 1993 komission ehdotuksesta määräenemmistöllä muuttaa 2 kohdassa mainitun käymisajan ja sen ajan kestoa, jonka cuvée on sakan päällä, tieteen tuntemuksen ja teknologian kehityksen kanssa yhteensopivalla tavalla. 4 Yksityiskohtaiset säännöt tämän artiklan soveltamisesta annetaan asetuksen (ETY) N:o 822/87 83 artiklassa säädettyä menettelyä noudattaen. 18 artikla 1 Aromaattisia laatukuohuviinejä voidaan valmistaa käyttämällä cuvéen valmistukseen ainoastaan liitteessä I olevassa luettelossa mainituista viiniköynnöslajikkeista peräisin olevaa rypälemehua tai osittain käynyttä rypälemehua. Sama koskee aromaattisia tma-laatukuohuviinejä, jos nämä lajikkeet on hyväksytty tma-laatukuohuviinien tuotantoon soveltuviksi sillä määritetyllä alueella, jonka nimellä nämä tma-laatukuohuviinit on varustettu. Aromaattista laatukuohuviiniä voidaan kuitenkin valmistaa käyttämällä cuvéen valmistukseen Trentino-Alto Adigen, Veneton ja Friuli-Venezia Giulian alueilta korjatuista viiniköynnöslajikkeen Prosecco rypäleistä peräisin olevaa viiniä. Ennen cuvéen valmistusta ja sen jälkeen tapahtuva käyminen jälkikäymisen aikaansaamiseksi cuvéehen voidaan suorittaa ainoastaan jäähdytysmenetelmän tai muiden fysikaalisten menetelmien avulla. Expedition-liuoksen lisääminen on kielletty. 2 Poiketen 13 artiklasta aromaattisten laatukuohuviinien ja aromaattisten tma-laatukuohuviinien todellisen alkoholipitoisuuden on oltava vähintään 6 tilavuusprosenttia. Aromaattisten laatukuohuviinien ja aromaattisten tma-laatukuohuviinien kokonaisalkoholipitoisuuden on oltava vähintään 10 tilavuusprosenttia. 3 Poiketen 15 artiklan 2 kohdan ensimmäisestä alakohdasta aromaattisten laatukuohuviinien ja aromaattisten tma-laatukuohuviinien ylipaineen on oltava vähintään 3,5 baaria, kun niitä säilytetään suljetuissa säiliöissä 20 °C:n lämpötilassa. 4 Poiketen 17 artiklasta aromaattisten laatukuohuviinien ja aromaattisten tma-laatukuohuviinien valmistuksen on kestettävä vähintään yksi kuukausi. 19 artikla Tuottajajäsenvaltiot voivat määritellä kaikki tässä osastossa tarkoitettujen ja niiden alueella tuotettujen laatukuohuviinien tuotantoon ja liikkuvuuteen liittyvät täydentävät tai tiukemmat ominaisuudet ja vaatimukset. IV OSASTO Loppusäännökset 20 artikla Tämän asetuksen soveltamiseksi käytettäviin määritysmenetelmiin viitataan asetuksen (ETY) N:o 822/87 74 artiklassa. 21 artikla Jäsenvaltiot ja komissio toimittavat toisilleen tämän asetuksen soveltamisen kannalta tarpeelliset tiedot. Yksityiskohtaiset säännöt näiden tietojen toimittamisesta ja levittämisestä annetaan asetuksen (ETY) N:o 822/87 83 artiklassa säädettyä menettelyä noudattaen. 22 artikla Kaikkiin 1 artiklassa tarkoitettuihin luokkiin kuuluvia kuohuviinejä, jotka olivat niitä valmistettaessa voimassa olevien tämän asetuksen tai asetuksen (ETY) N:o 358/79 säännösten mukaisia ja joiden valmistusvaatimukset tai tietyt analyyttiset ominaisuudet eivät enää ole tämän asetuksen säännösten mukaisia siihen tehtyjen muutosten vuoksi, voidaan pitää hallussa myyntiä varten, saattaa liikkeeseen tai viedä, kunnes varastot loppuvat. 23 artikla 1 Kumotaan asetus (ETY) N:o 358/79. 2 Viittaukset 1 kohdan mukaisesti kumottuun asetukseen katsotaan viittauksiksi tähän asetukseen ja ne luetaan liitteessä II olevaa vastaavuustaulukkoa noudattaen. 24 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 1992 Neuvoston puolesta Puheenjohtaja J. GUMMER (1) EYVL N:o C 149, 18.6.1990, s. 263 (2) EYVL N:o L 54, 5.3.1979, s. 130. Asetusta on viimeksi muutettu asetuksella (ETY) N:o 1759/92 (EYVL N:o L 180, 1.7.1992, s. 31). (3) EYVL N:o L 84, 27.3.1987, s. 1. Asetusta on viimeksi muutettu asetuksella (ETY) N:o 1756/92 (EYVL N:o L 180, 1.7.1992, s. 27). (4) EYVL N:o L 84, 27.3.1987, s. 59. Asetusta on viimeksi muutettu asetuksella (ETY) N:o 3896/91 (EYVL N:o L 368, 31.12.1991, s. 3) LIITE I >TAULUKON PAIKKA> LIITE II >TAULUKON PAIKKA>